BOIKANOKAKARETSO BJA DITOKELO TSA BOTHO 

TEMOGO 

Le ge re dutse re tseba gore seriti seo motho a belegilwego ka sona le 

tekatekanelo gammogo le ditokelo tseo di sa tseelwego kgang tsa batho ka moka 

ke motheo wa tokologo ya toka le khutso lefseng ka bophara. 

Le ge re dutse re tseba gore go se elwe hloko le go phaelwa ka thoko ga ditokelo 

tsa botho go tlisitse dilesadihlong tseo di rumutsego le go sisinya maikutio le 

letswalo la botho bathong, go tia ga pono le tebelelo ye mpsha mo lefaseng yeo 

e ikemiseditsego go ela hloko gore batho ba swanetse go ipshina ka tokologo ya 

polelo, ya bodumedi gammogo le go se tshoge selo goba gona go duma, go 

dirile gore se se boletswego ka mo godimo e be dinyakwa tsa maemo a 

godimodimo tsa batho ka moka. 

Le ge re dutse re tseba gore go bohlokwa, ntle le ge motho a gapeletswa ke 

mabaka, go thibela ka gohlegohle puso ya mmusakatshipi le kgatelelo gore 

ditokelo tsa botho di swanetse go sireletswa ke molao. 

Le ge re dutse re tseba gore go bohlokwa go godisa tsweletsopele ya segwera 

magareng a ditshaba. 

Le ge re dutse re tseba gore batho ba Ditshaba Kopano ka gare ga Molao wa 

Ditokelo tsa bona ba tiisetsa tshepo ya bona motheong wa ditokelo tsa botho, ka 

seriti le bohlokwa bja motho le gona go ba gona ga tekatekanelo gare ga banna 

le basadi, ba ikemiseditse go godisa tsweletsopele ya setho gammogo le 

kaonafatso ya maemo a bophelo ka gare ga tokologo ye kgolo. 

Le ge re dutse re tseba gore Maloko a Ditshaba Kopano a ikanne go fihielela, ka 

thuso ya Ditshaba Kopano, kgodiso ya tsweletso ya tlhompho le kelohloko ya 

ditokelo tsa botho gammogo le theo ya ditokologo. 

Le ge re dutse re tseba gore kwesiso yeo e kopanetswego ya ditokelo le 

ditokologo tse ke taba ye bohlokwa gore go tie go kgonwe go fihielela boikano 

bjo bo dirilwego. 

KA FAO, GE 



Lekgotia Kopanokakaretso 

Le tsea sephetho sa gore Boikanokakaretso bjo bja Ditokelo tsa Botho ke kelo ya 
batho ka moka ya go ela bokgoni bja batho gammogo le ditshaba ka moka go 
fihia, mafelelong, fao mang le mang yo e lego setho sa setshaba, ba na le 
Boikano bjo dikgopolong tsa bona mme ba leka ka mesogofela, ka go ruta le mo 
thutong, go godisa tlhompho ya ditokelo le ditokologo tse ka mekgwa ya 
sebjalebjale ya go ela, setshabeng le gare ga ditshaba tse dingwe, go bona gore 
tsebego ya tsona lefaseng ka bophara di a tsebega e bile di elwa hloko ke batho 
ba Mebusomaloko ka bobona gammogo le batho ba nagadilete tseo di lego ka 
tiase ga puso ya bona. 

Temana 1 

Batho ka moka ba belegwe ba lokologile le gona ba na le seriti sa go lekana le 
ditokelo. Ba filwe monagano le letswalo mme ba swanetse go swarana ka moya 
wa bana ba mpa. 

Temana 2 

Mang le mang o swanetse ke ditokelo le ditokologo ka moka tse go boletswego 
ka tsona ka mo Boikanong bjo, ntle le kgethollo ya mohuta wo mongwe le wo 
mongwe bjalo ka morafe, mmala, bong, polelo, bodumedi, dipolitiki goba ka 
kgopolo, botso go ya ka setshaba goba maemo, diphahio, matswalo goba 
maemo a mangwe le a mangwe. 

Go feta fao, ga go kgethollo yeo e swanetsego go dirwa go ya ka maemo a 
dipolitiki, tokelo ya boahlodi, goba maemo a ditshabatshaba goba lefelo leo 
motho a dulago go lona, goba ke naga ye e ipusago, trasete, naga ya go se 
ipuse goba se sengwe le se sengwe seo se ka fokotsago maemo a go ikemela 
ga naga ya gabo. 

Temana 3 



Mang le mang o na le tokelo ya bophelo, tokologo le tshireletso ya gagwe. 

Temana 4 

Ga go motho ya a swanetsego go swarwa bjalo ka lekgoba goba mohlanka. 
Bokgoba le go gweba ka makgoba go tia thibelwa ka gohlegohle. 

Temana 5 

Ga go motho yo a swanetsego go goboswa goba a swarwa ka mokgwa wo mobe 
wa go nyefola seriti sa gagwe goba a otiwa gabohloko. 

Temana 6 

Mang le mang o na le tokelo ya go tsebja lefelong le lengwe le le lengwe bjalo ka 
motho pele ga molao. 

Temana 7 

Batho ka moka ba a lekana pele ga molao mme ba dumeletswe ntle le kgethollo 
go sireletswa ka go lekana pele ga molao. Ka moka ba swanetse go fiwa 
tshireletso ya go lekana maleba le kgethollo yeo e tshelago goba e robago 
Boikano bjo le maikemisetso a mangwe le a mangwe ao a bonalago a rata go 
kgetholla. 

Temana 8 

Mang le mang o na le tokelo ya go hwetsa phosollo ya nnete yeo e tiago ka bao 
ba tsebago ditokelo tsa botho maleba le ditiro tseo di phaelago ditokelo tsa batho 
ka thoko tseo a di fiwago ke molaotheo goba molao. 

Temana 9 



Ga go motho yo a swanetsego go no swarwa, go hiahlelwa goba go rakwa 
nageng ka mokgwa wo o sa kwesisegego. 

Temana 10 

Mang le mang o dumeletswe go fiwa tsebe ke lekgotia leo le sa kgethego 
mahlakore go bona ge eba ditokelo tsa gagwe le dinyakwa tsa setshaba go yena 
gammogo le molato wo mongwe le wo mongwe wo a pharwago ka wona ga se 
tsa maitirelo. 

Temana 1 1 

1 . Mang le mang yo a pharwago ka molato o na le tokelo ya go se bonwe 
molato go fihia ge go laetswa gore o na le molato go ya ka molao le gona 
mo kgorong ya phatlalatsa yeo a nago le ditokelo ka moka tsa tshireletso. 

2. Ga go motho yo a tia bonwago molato go ya ka tiro goba tlogelo yeo e sa 
bopego karolo ya molato wo a pharwago ka wona, ka tiase ga molao wa 
setshaba goba wa ditshabatshaba ka nako yeo molato o dirwa. Goba a 
fiwa kotio ye boima go feta yeo a bego a tIa e fiwa ka nako ya ge molato o 
dirwa. 

Temana 12 

Ga go motho yo a swanetsego go salwasalwa morago fao e bilego a se sa na 
sephiri ka boyena, ka lapeng, mangwalong a gagwe, goba fao go mo salasala 
morago go tshwenyanago le maemo le go tsebega ga gagwe. Motho yo mongwe 
le yo mongwe o na le tokelo ya go sireletswa ke molao maleba le go salasalwa 
morago ka tsela ye goba go hiaselwa. 

Temana 13 

1 . Mang le mang o na le tokelo ya tokologo ya mosepelo le mo a dulago 
gona ka gare ga naga ye nngwe le ye nngwe. 



2. Mang le mang o na le tokelo ya go tlogela naga ye nngwe le ye nngwe, go 
akaretswa le ya gabo, le go boela go yona naga yeo ya gabo ge a rata. 

Temana 14 

1 . Mang le mang o na le tokelo ya go nyaka le go ipshina ka tshireletso 
dinageng tse dingwe maleba le tshekiso. 

2. Tokelo ye e ka se diriswe ge tshekiso e tswelela mo molatong wo o sa 
amanego le dipolitiki goba mo molatong wo o thulanago le melao le 
maikemisetso a Ditshaba Kopano. 

Temana 15 

1 . Mang le mang o na le tokelo ya go ba wa setshaba seo se itsego. 

2. Ga go yo a ka amogwago, ka go rata, mohlobo wa gagwe goba a 
ganetswa ka tokelo ya go fetola mohlobo wa gagwe. 

Temana 16 

1 . Basadi le banna ba ba godilego, ka ntle le go beelwa mellwane go ya ka 
mohlobo goba bodumedi, ba na le tokelo ya go nyala le go thea lapa. Ba 
loketswe ke ditokelo tse di lekanego tsa lenyalo, ka nako ya tseano le ge 
lenyalo le fediswa. 

2. Lenyalo le tia diragatswa fela ka tumelelo ye e lokologilego le gona ya go 
tiala go tswa go banyalani. 

3. Lapa ke tlhago le motheo wa sehlopha sa botee bja setshaba gomme le 
loketse go sireletswa ke setshaba le mmuso. 

Temana 17 

1 . Mang le mang o na le tokelo ya go ba le phahio a nnosi goba go di 
hiakanela le ba bangwe. 

2. Ga go yo a ka amogwago phahio ka mabaka a go se kwagale. 



Temana 18 

Mang le mang o na le tokelo ya kgopolo ye e se nago mellwane gammogo le 
letswalo le bodumedi, tokelo ye e akaretsa tokologo ya go ka fetola borapedi 
goba tumelo, le tokologo, a nnosi goba ka kopano le ba bangwe phatlalatsa goba 
sephiring, go tsweletsa pepeneneng bodumedi goba tumelo ya gagwe go ruteng, 
phethagatsong, borapeding le bohlokomeding. 

Temana 19 

Mang le mang o na le tokelo ya tokologo ya kgopolo le tlhagiso ya kgopolo ye: 
tokelo ye e akaretsa tokologo ya go ba le dikgopolo, ka ntle le thibelo le go 
nyakisisa, go amogela le go tswieletsa dikgopolo le dikakanyo ka sephatlalatsi se 
sengwe le se sengwe ntle le mellwane. 

Temana 20 

1 . Mang le mang o na le tokelo ya go kgona go ka swara kopano ya khutso 
le go tsenela makgotia ao a a ratago. 

2. Ga go yo a ka gapeletswago go ba leloko la lekgotia ge yena mong a sa 
rate. 

Temana 21 

1 . Mang le mang o na le tokelo ya go tsea karolo mmusong wa naga ye, ka 
nnosi, goba ka boemedi bjo bo kgethilwego ka tokologo. 

2. Mang le mang o na le tumelelo ye e tietsego ya go ipshina ka ditirelo tsa 
mmuso wa naga ya gabo. 

3. Thato ya batho e tia ba motheo wa maatia a mmuso. Thato ye e tia 
tsweletswa ka go swara dikgetho tsa kgonthe kgafetsakgafetsa. Dikgetho 
tse di tia ba tsa kakaretso le gore mang le mang o tia ba le tokelo ya go 
bouta. Dikgetho tse di swanetse go dirwa ka kgetho ya sephiri goba ke 



mekgwa ye mengwe ya go bouta ye e swanetsego le gona e 
amogelegago. 

Temana 22 

Mang le mang, yo e lego leloko la setshaba, o na le tokelo ya tshireletso ya 
setshaba e bile o lokela go fihielela ditumo tsa gagwe maitekong a setshaba le 
ka go somisana le ditshaba tse dingwe. Taba ye e ama gape le thulaganyo le 
dithuso tsa lefase le lengwe le le lengwe, tsa ekonomi, kgwerano le ditokelo tsa 
setho. Dintiha tse ka moka di swanetse go godisa seriti le botho bja gagwe ka 
mokgwa wo o lokologilego. 

Temana 23 

1 . Mang le mang o na le tokelo ya go soma, go kgetha mosomo ka tokologo, 
ditlamo tse di kaone tsa mosomo, le tshireletso maleba le go hloka 
mosomo. 

2. Mang le mang, ka ntle le kgethollo, o na le tokelo ya go amogela moputso 
wa go lekana le mosomo wo a o dirago. 

3. Mang le mang yo a somago o na le tokelo ya go amogela moputso wo o 
kgotsofatsago wa go mo kgonisa go phela ka tlhompho gammogo le lapa 
la gagwe. Tokelo ye e swanetse go tialeletswa, ge go kgonagala, ka 
dithuso tse dingwe tsa tshireletso ya setshaba. 

4. Mang le mang o na le tokelo ya go thoma le go ba leloko la mokgatio wa 
basomi go sireletsa dikgahlego tsa gagwe. 

Temana 24 

Mang le mang o na le tokelo ya go khutsa le go itketia, go akaretswa le nako ye 
e swanetsego ya diiri tsa mosomo le matsatsi a maikhutso ao a lefelwago ka 
mehia ge a le boikhutsong. 

Temana 25 



1 . Mang le mang o na le tokelo ya maemo a bophelo a swanetsego bophelo 
le boiketio bja gagwe gammogo le lapa la gagwe. Maemo a a bophelo a 
akaretsa dijo, diaparo, kago ya dintio le tlhokomelo ya kalafo le ditirelo tse 
dingwe tse bohlokwa tsa setshaba, tokelo ya tshireletso maleba le 
tlhokego ya mosomo, bolwetsi, bofokodi, bohlologadi, botsofadi goba 
ditshitiso tse dingwe tsa bophelo tse di sa laolegego. 

2. Botswadi le bongwana di swanetse go fiwa tlhokomelo ya moswananosi le 
thuso. Bana ka moka bao ba belegwago e ka ba ka lenyalong goba ka 
ntle ga lenyalo ba swanetse go amogela tshireletso ya setshaba ya go 
swana. 

Temana 26 

1 . Mang le mang o na le tokelo ya thuto. Thuto e tia ba e sa lefelwe 
mefatong ya ka fase le ya go thoma. Thuto ya mathomo e tIa ba ya 
kgapeletso. Thuto ya thekniki le thuto ya profesene di tIa hwetswa 
gabonolo ka kakaretso. Thuto ya godimo le yona e tIa hwetswa ke bohle 
go ya ka bokgoni bja bona. 

2. Thuto e tIa lebantshwa kgodisong ye e tietsego ya botho le tiisong ya 
tlhompho ya ditokelo tsa botho le motheo wa ditokologo. E tIa tsweletsa 
kwesiso, kgotlelelo le segwera gare ga ditshaba, dihiopha tsa morafe 
goba tsa bodumedi gomme e tIa thusa go tsweletsa gape le ditiro tsa 
Ditshaba Kopano mo phegelelong ya go lota khutso. 

3. Batswadi ba na le tokelo ya pele ya go kgetha mohuta wa thuto ye e tIa 
rutwago bana ba bona. 

Temana 27 

1 . Mang le mang o na le tokelo ya go tsea karolo meetlong ya setshaba, go 
ipshina ka bokgabo, le go abelana ka tswelopele ya thutamahlale le 
dithutiso tsa yona. 



2. Mang le mang o na le tokelo ya tshireletso ya setho le phisegelo ya 
didiriswa tse di tswago thutamahlaleng, dingwalong goba dipoelong tsa 
bokgabo tseo a lego mongwadi wa tsona. 

Temana 28 

Mang le mang o lokelwa ke bophelo bjo bo lokilego setshabeng le lefaseng ka 
bophara moo ditokelo le ditokologo tse di theilwego Boikanong bjo di kgonago go 
tsweletswa. 

Temana 29 

1 . Mang le mang o na le ditshwanelo tseo a di phethago setshabeng fao go 
lego bonolo go tsweletsa le go godisa ka botlalo botho bja gagwe. 

2. Mo tsweletsong ya ditokelo tsa gagwe le ditokologo, mang le mang ga a 
swanela go tshela mellwane ye e beilwego fela ke molao ka mabaka a go 
boloka kwesiso le tlhompho ya ditokelo le ditokologo tsa ba bangwe le go 
amogela dinyakego tse lokilego tsa setho. Ga di a swanela gape go tshela 
molao wa botho, polokego ya setshaba le maemo a bophelo ka kakaretso 
mmusong wa setshaba wa demokrasi. 

3. Ditokelo tse le ditokologo ga di a swanela go ka somiswa thulanong le 
mehola le maikemisetso a Ditshaba Kopano. 

Temana 30 

Ga go selo mo Boikanong bjo se se ka kwesiswago bjalo ka seo se lebanego le 
mmuso ofe kapa ofe, sehlopha goba motho go dira mosomo ofe goba ofe wo o 
lebisitswego pshatlaganyong ya ditokelo le ditokologo tse di beilwego mokhwi. 



